Ur program zo un heuliad urzhioù a lak un urzhiataer da ober ul lodenn labour. Evit sevel mammenn ur program, da lavarout eo an destenn skrivet ha lennet gant ar brogrammerien, e troer un algoritm en ul lavar programmiñ. Da c’houde ez eus daou zoare da lañsañ ar program : treiñ ar vammenn gant ur c’hompiler d’ur restr e kod binarel a c’hell ar mekanik peurgas, pe lakaat ur jubenner da beurgas ar program.